તાજેતરમાં કર્ણાટક પોલીસની સ્પેશિયલ ઇન્વેસ્ટિગેશન ટીમ (SIT) તથા મહારાષ્ટ્રની એન્ટી ટેરરિઝમ સ્કોડ (ATS) દ્વારા કેટલાક હિંદુ કટ્ટરવાદી સંગઠનોના સભ્યો પાસેથી બોમ્બ, બંદૂકો અને દારૂગોળો જપ્ત કર્યો છે. એટીએસ મહારાષ્ટ્રના દાવા મુજબ વૈભવ રાઉત જે હિન્દુ ગૌવંશ રક્ષા સમિતિ (HGRS) સાથે સંબંધ ધરાવે છે તે મહારાષ્ટ્રના ઘણા બધા શહેરોમાં આતંક ફેલાવવાનું કાવતરું કરી રહ્યો હતો. આ અગાઉ કર્ણાટકની SIT‌એ ગૌરી લંકેશના હત્યારાને પકડી પાડયો છે અને એમ એમ કલબુર્ગી, નરેન્દ્ર દાભોલકર અને ગોવિંદ પાનસરેની હત્યામાં વપરાયેલા હથિયારોને પણ ઓળખી બતાવેલ છે. સંશોધકોના દાવા મુજબ તેઓએ તેમના ઇમેલ તથા વાતચીત પણ આંતરેલા છે, જે આંતરરાજ્ય નેટવર્કનો સીધો ઇશારો કરે છે. તેમના નામ ભલે જુદા હોય પણ હેતુ તો એક જ છે. આ તપાસ સ્પષ્ટ રીતે દર્શાવે છે કે હિન્દુત્વનો વિરોધ જે બુદ્ધિજીવીઓ કરી રહ્યા છે તેમને નિશાન બનાવી રહ્યા છે. હિન્દુ સનાતન સંસ્થા દ્વારા ૨૨ યુવાનોને અદ્યતન શસ્ત્રો દ્વારા તાલીમ આપેલ છે. હવે જાવાનું એ રહે છે કે આ તપાસ ગૌરી લંકેશ, કલબુર્ગી , પાનસરે અને ડાભોલ કરના હત્યારાઓને શોધી કાઢે. બે જુદા જુદા રાજ્યોની એજન્સીઓના આ કામ વચ્ચેનો સમન્વય પણ સુંદર છે જ્યારે કે બંને રાજ્યોમાં અલગ-અલગ સરકારો છે. જેમની ધરપકડ થઈ છે તેઓ જુદા જુદા સંગઠનો જેવા કે હિન્દુ યુવા સેના, હિન્દુ ગૌવંશ રક્ષા સમિતિ, શ્રી શિવ પ્રતિષ્ઠાન હિન્દુસ્તાન અને હિંદૂ જનજાગૃતિ સમિતિ સાથે સંકળાયેલા છે. સત્તાની સાથેના તેમના સંબંધો અને સાંઠગાંઠની પણ ભીતિ છે કારણકે ગાય અને હિન્દુ સુરક્ષાને લઈને તેમની પ્રતિબદ્ધતા સત્તા સાથે સ્પષ્ટ તાલમેલ રાખે છે. આ સંગઠનોને સત્તા પક્ષ તરફથી સંરક્ષણ છે એવી ભીતિ વગર એટીએસ તથા એસઆઈટીએ સ્પષ્ટ પુરાવા ભેગા કરી એચએસએસ જેવી સંસ્થાઓના આતંકના ઈરાદાઓને ખુલ્લા પાડેલ છે. આ સંસ્થાઓએ ગ્રાસરૂટ લેવલ પર એટલે કે જમીની સ્તરે જે સહયોગ મેળવ્યો છે તેને પણ સરકારે ગંભીરતાથી જાવો જાઈએ. ભારતનું બિનસાંપ્રદાયિક બંધારણ HSS અને HGRS જે કટ્ટર રાષ્ટ્રવાદને પ્રોત્સાહન આપે છે તેને ખૂબ જ કઠિ રહ્યું છે. કાયદાનું શાસન જળવાઈ રહે તે સારું આ બધા જ ને યોગ્ય રીતે કાબુમાં લેવા એ ખરો મોટો પડકાર છે.